b'\n_START_ARTICLE_\nBetween the Lines\n_START_SECTION_\nEl\xc5\x91zm\xc3\xa9nyek\n_START_PARAGRAPH_\nAz album produceri munk\xc3\xa1latait a Stock Aitken Waterman k\xc3\xa9sz\xc3\xadtette. Az album 2. helyez\xc3\xa9st \xc3\xa9rt el az angol albumlist\xc3\xa1n,  \xc3\xa9s platina st\xc3\xa1tuszt kapott.  A lemezr\xc5\x91l 5. dal jelent meg kislemezen, melyek az Egyes\xc3\xbclt Kir\xc3\xa1lys\xc3\xa1gban Top 30-as sl\xc3\xa1gerek voltak. A When You Come Back to Me az angol kislemezlista 2. helyezettje volt, m\xc3\xadg a Hang On to Your Love csup\xc3\xa1n a 8. helyig jutott. A harmadik kislemez, az Another Night m\xc3\xa1r csak a 18., a Rhythm of the Rain a 9., \xc3\xa9s az utols\xc3\xb3 kim\xc3\xa1solt kislemez az I\'m Doing Fine a 22. helyen landolt. Az album haz\xc3\xa1j\xc3\xa1ban Ausztr\xc3\xa1li\xc3\xa1ban  kev\xc3\xa9sb\xc3\xa9 volt sikeres, \xc3\xadgy csup\xc3\xa1n az ausztr\xc3\xa1l albumlista 77. hely\xc3\xa9ig jutott 1990 december\xc3\xa9ben._NEWLINE_Donovan az album dalaival turn\xc3\xa9ra indult, mely \xc3\xa9rintette az Egyes\xc3\xbclt Kir\xc3\xa1lys\xc3\xa1got, valamint \xc3\x8drorsz\xc3\xa1gban is fell\xc3\xa9pett. A "Doin\'Fine Tour" turn\xc3\xa9 1990 j\xc3\xbanius\xc3\xa1ban kezd\xc5\x91d\xc3\xb6tt._NEWLINE_Ez volt az utols\xc3\xb3 k\xc3\xb6z\xc3\xb6sen elk\xc3\xa9sz\xc3\xadtett lemez a Stock Aitken Waterman nev\xc5\xb1 proucer teammel, majd Donovan szerepet kapott a West End musical\xc3\xa9ben, a J\xc3\xb3zsef \xc3\xa9s a sz\xc3\xadnes sz\xc3\xa9lesv\xc3\xa1szn\xc3\xba \xc3\xa1lomkab\xc3\xa1t c\xc3\xadm\xc5\xb1 produkci\xc3\xb3ban. _NEWLINE_Az el\xc5\x91z\xc5\x91 albumhoz hasonl\xc3\xb3an Donovan szint\xc3\xa9n egy dalr\xc3\xa9szletet emelt ki egyik dal\xc3\xa1b\xc3\xb3l, mely a "When it\'s All Over" ("should have read between the lines...") volt, mely 2007-ben megjelent \xc3\xb6n\xc3\xa9letrajzi k\xc3\xb6nyv\xc3\xa9nek is a c\xc3\xadme lett. _NEWLINE_2010-ben \xc3\xbajra kiadt\xc3\xa1k az albumot dupla CD-n, az Edsel kiad\xc3\xa1s\xc3\xa1ban, melyr\xc5\x91l a Music Week kritikusa "Vitathatatlanul jobb"-nak nevezte az albumot az els\xc5\x91 albummal szemben.'